TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**303/2017. (XII.21.) Kt. számú**

**határozata**

**A Szabolcs-Szatmár-Bereg Megyei Kormányhivatallal a Tiszavasvári Járási Hivatal használatában lévő önkormányzati épületre kötött Üzemeltetési szerződés 2. sz. módosításának jóváhagyásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

A Képviselő-testület jóváhagyja a Tiszavasvári Járási Hivatal és az Önkormányzat által közösen használt a Tiszavasvári, Városháza tér 4. sz. alatti épület üzemeltetésére a Szabolcs-Szatmár-Bereg Megyei Kormányhivatallal kötött Üzemeltetési szerződés módosítását a határozat mellékletét képező „Üzemeltetési szerződés 2. számú módosításában” foglaltak szerint.

A Képviselő-testület felhatalmazza a polgármestert és a jegyzőt a határozat mellékletét képező Szerződés módosítás aláírására.

Határidő: 2017. december 31. Felelős: Dr. Fülöp Erik polgármester

Badics Ildikó jegyző

**dr. Fülöp Erik Badics Ildikó**

**polgármester jegyző**

303/2017.(XII.21.)Kt. számú határozat melléklete

Ügyiratszám: SZ/171/00801-…………/2017.

**ÜZEMELTETÉSI SZERZŐDÉS**

**2. számú módosítása**

Mely létrejött egyrészről

**Tiszavasvári Város Önkormányzata** (Székhely: 4440 Tiszavasvári, Városháza tér 4., Adószám: 15732468-2-15, KSH statisztikai számjel: 15732468-8411-321-15) Képviseli: Dr. Fülöp Erik Sándor polgármester (a továbbiakban: Önkormányzat),

másrészről a

**Tiszavasvári Polgármesteri Hivatal** (Székhely:4440 Tiszavasvári, Városháza tér 4., Adószám: 15404761-2-15, KSH statisztikai számjel: 15404761-8411-325-15) Képviseli: Badics Ildikó jegyző (a továbbiakban: Polgármesteri Hivatal),

harmadrészről a

**Szabolcs-Szatmár-Bereg Megyei Kormányhivatal** (Székhely: 4400 Nyíregyháza, Hősök tere 5., Adószám: 15789374-2-15, KSH statisztikai számjel: 15789374-8411-312-15) Képviseli: Román István kormánymegbízott (a továbbiakban: Kormányhivatal),

együttesen Felek között a mai napon, az alábbi feltételek szerint:

1. Az Önkormányzat tulajdonában (tulajdoni hányad: 3813/3882-ed), valamint a Magyar Állam tulajdonában (tulajdoni hányad: 69/3882) lévő Tiszavasvári 1679/1. helyrajzi számú, a valóságban 4440 Tiszavasvári, Városháza tér 4. szám alatti, a Járási Hivatal és az Önkormányzat által közösen használt épület üzemeltetésére a 2012. október 30. napján megkötött és a 2013. április 17. napján módosított üzemeltetési szerződést a Felek közös megegyezéssel az alábbiak szerint módosítják:
2. **Az üzemeltetési szerződés 1. számú módosításának III. Költségek viselése, elszámolás 3. és 5., valamint 6. pontja helyébe az alábbi rendelkezés lép:**

3. A Kormányhivatal az üzemeltetési költségekhez az alábbi elvek szerint járul hozzá a havi továbbszámlázás során:

* fűtés: 522,49 m2 használt alapterület arányában,
* elektromos áram: létszám arányában,
* víz- és csatornadíj: létszám arányában,
* hulladékszállítás és eszközbérlet: létszám arányában,
* takarítás: a használt alapterület arányában,

- őrzés-védelem és távfelügyelet: használt alapterület arányában,

* épület-és ingóbiztosítás: használt terület arányában,
* tisztítószerek és egyéb higiéniai termékek: a használt alapterület arányában,
* egyéb felmerülő ingatlan karbantartáshoz kapcsolódó eseti és folyamatos költségek + karbantartó munkabére és járuléka: létszám arányában,
* gépek, berendezések, készülékek (pl. tűzoltó készülék) karbantartásához kapcsolódó folyamatos költségek: használt alapterület arányában,
* gépek, berendezések, készülékek karbantartásához kapcsolódó eseti költségek: használat %-nak arányában
* egyéb költségek (pl.: dugulás elhárítás): létszám arányában (a Járási Hivatal által használt épületrészeket, valamint a működését érintően)
* egyedi igény költségei (Járási Hivatal általános javításon túlmutató igénye)

5. A Felek elfogadják a létszám arányosítás esetén a Kormányhivatal részére átadott épületrészekben biztosított munkaállomások számának a 26 főt és a Polgármesteri Hivatal létszámának a 39 főt.

6. A Polgármesteri Hivatalban dolgozók munkaideje: 8 üzemóra, a Kormányhivatalban dolgozók munkaideje 8,8 üzemóra. A rendkívüli munkavégzésről, illetve a munkaidő változásról a szerződő felek soron kívül írásban tájékoztatják egymást, a megállapodásban rögzített kapcsolattartókon keresztül.

1. **Felek rögzítik, hogy az üzemeltetési szerződés 1. számú módosításának III. Költségek viselése, elszámolás 7. pontját hatályon kívül helyezik.**
2. **Az üzemeltetési szerződés 1. számú módosításának III. Költségek viselése, elszámolás 8. pontja helyébe az alábbi rendelkezés lép:**
3. Felek megállapodnak abban, hogy a Kormányhivatal az 1. sz. melléklet szerint 2018. január 01. napjától havonta továbbszámlázással fizeti meg az üzemeltetési költségeket a Polgármesteri Hivatal részére. A havonta felmerült üzemeltetési költségeket, valamint egyidejűleg a közüzemi szolgáltatók esetleges éves elszámoló számlái alapján keletkezett többletfizetési vagy további fizetési kötelezettséget  egy számlában kell szerepeltetni az 1. számú melléklet szerinti arányosítás figyelembe vételével.

A Kormányhivatal felé történő továbbszámlázás során mellékelni kell a közműszolgáltatók, illetőleg a biztosító által kibocsátott és megfizetett számlák másolatát, egyéb bizonylatok másolatát, valamint a közüzemi szolgáltatók esetleges éves elszámoló számláinak másolatait."

1. **Az üzemeltetési szerződés 1. számú módosításának III. Költségek viselése, elszámolás 9. pontja helyébe az alábbi rendelkezés lép:**
2. A Kormányhivatal a számla ellenértékét a kézhezvételtől számított 30 napon belül átutalással egyenlíti ki a Polgármesteri Hivatal OTP Bank által vezetett 11744144-15732468 számú bankszámlájára.
3. **Felek rögzítik, hogy az üzemeltetési szerződés 1. számú módosításának III. Költségek viselése, elszámolás 10. pontját, 14. pontját, valamint a 15. pontját hatályon kívül helyezik.**
4. **Az üzemeltetési szerződés 1. számú módosításának VI. Záró és vegyes rendelkezések 3. pontja helyébe az alábbi rendelkezés lép:**

3. A Felek kapcsolattartókat jelölnek ki, akik a Megállapodásból eredő feladatokat egyeztetik és gondoskodnak a végrehajtással kapcsolatos döntések előkészítéséről:

Önkormányzat és a Polgármesteri Hivatal által kijelölt kapcsolattartók:

Neve: **Girus András**

Beosztása: **Osztályvezető**

Elérhetősége: **30/380-80-64**

Kormányhivatal által kijelölt kapcsolattartó:

Neve: **Mónusné dr. Kiss Katalin Jászai János Nagyidainé Kelemen Éva**

Beosztása: **Osztályvezető Főosztályvezető Főosztályvezető- helyette**

**Jogi és Perképviseleti Jogi és Koordinációs Pénzügyi és Gazdálkodási**

**Osztály Főosztály Főosztály**

Elérhetősége:  **42/599-316 42/599-360 42/599-339**

A Felek megállapodnak a kapcsolattartás elektronikus címéről:

Önkormányzat és a Polgármesteri Hivatal részéről:

tvonkph@tiszavasvari.hu és [girus.andras@tiszavasvari.hu](mailto:girus.andras@tiszavasvari.hu)

Kormányhivatal részéről:

[monusne.katalin@szabolcs.gov.hu](mailto:monusne.katalin@szabolcs.gov.hu),[jaszai.janos@szabolcs.gov.hu](mailto:jaszai.janos@szabolcs.gov.hu),[nagyidaine.eva@szabolcs.gov.hu](mailto:nagyidaine.eva@szabolcs.gov.hu),

1. **Az üzemeltetési szerződés 1. számú módosításának 1. számú melléklete helyébe jelen szerződés 1. számú melléklete lép.**

Jelen szerződés módosítás az aláírása napján lép hatályba, de rendelkezéseit a Felek 2018. január 01. napjától rendelik alkalmazni.

Az üzemeltetési szerződés módosítással nem érintett rendelkezései változatlan formában érvényben maradnak. Az alapszerződés az 1. számú és a 2. számú módosítással együtt érvényes.

A Felek jelen szerződés módosítást elolvasás és értelmezés után, mint akaratukkal mindenben megegyezőt helybenhagyólag írták alá.

Jelen szerződés módosítás 8 eredeti példányban készült, amelyből a Feleket négy-négy példány illeti meg.

Tiszavasvári, ……………….. Nyíregyháza, ………………..

|  |  |  |
| --- | --- | --- |
| **Dr. Fülöp Erik Sándor**  **polgármester** |  | **Román István**  **kormánymegbízott** |

Tiszavasvári, . ………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Badics Ildikó**

**jegyző**

1. **számú melléklet**

|  |  |  |  |
| --- | --- | --- | --- |
| **Tiszavasvári, Városház tér 4.**  **522,49 m2** | **Számlázás (arányosítás) alapja** | **%** | **megosztandó költségek alapja** |
| Fűtés / gáz díj | **m2 (522,49/1622,82)** | **32,20%** | közüzemi számla |
| Villamosenergia díja | **létszám (26/65)** | **40 %** | közüzemi számla |
| Víz- és csatornadíj | **létszám (26/65)** | **40 %** | közüzemi számla |
| Hulladékszállítás | **létszám (26/65)** | **40 %** | közüzemi számla |
| Takarítás | **m2 (522,49/1622,82)** | **32,20%** | takarító bérjegyzéke |
| Tisztítószerek | **m2 (522,49/1622,82)** | **32,20%** | számla |
| Őrzés-védelem | **m2 (522,49/1622,82)** | **32,20%** | portás bérjegyzéke |
| Ingatlan biztosítás | **m2 (522,49/1622,82)** | **32,20%** | biztosítási díjbekérő |
| Gépek, berendezések, készülékek karbantartásához kapcsolódó folyamatos költségek | **m2 (522,49/1622,82)** | **32,20%** | számla |
| Gépek, berendezések, készülékek karbantartásához kapcsolódó eseti költségek | **m2 (522,49/1622,82)** | **32,20%** | számla |
| Egyéb felmerülő ingatlan karbantartáshoz és egyéb szolgáltatáshoz kapcsolódó eseti/folyamatos költségek + karbantartó munkabére és járuléka | **létszám (26/65)** | **40 %** | számla |
| Járási Hivatal egyedi karbantartási igénye | **-** | **100%** | számla |